
ŠAKIŲ RAJONO SAVIVALDYBĖS MERAS

POTVARKIS
DĖL VIEŠOSIOS ĮSTAIGOS ŠAKIŲ PIRMINĖS ASMENS SVEIKATOS PRIEŽIŪROS CENTRO ĮSTATŲ PATVIRTINIMO

2026 m. kovo 31 d. Nr. MT -
						Šakiai

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 1 dalimi, Lietuvos Respublikos vietos savivaldos įstatymo 3 straipsnio 10 dalies 2 punktu, 25 straipsnio 5 dalimi, 27 straipsnio 2 dalies 9 punktu, Lietuvos Respublikos viešųjų įstaigų įstatymo 12 straipsnio 1 dalies 1 punktu, 12 dalimi, Lietuvos Respublikos sveikatos priežiūros įstaigų įstatymo 28 straipsnio 1 punktu ir 29 straipsniu, Lietuvos Respublikos civilinio kodekso 2.46 straipsnio 3, 4 dalimis, 2.64 straipsnio 2 dalies 2 punktu:
1. Tvirtinu viešosios įstaigos Šakių pirminės asmens sveikatos priežiūros centro įstatus (pridedama).
2. Pavedu savivaldybės administracijos Bendrųjų reikalų skyriui užtikrinti, kad šis potvarkis ir Viešosios įstaigos Šakių pirminės asmens sveikatos priežiūros centro (toliau – Įstaiga) įstatai būtų paskelbti Teisės aktų registre (toliau – TAR).
3. Įgalioju Įstaigos vadovą pateikti Juridinių asmenų registrui prašymą įregistruoti Įstaigos įstatų identifikacinį kodą TAR, kitus reikalingus dokumentus ir atlikti visus veiksmus, kad Įstaigos įstatų identifikacinis kodas TAR ir įstatų pakeitimai būtų įregistruoti Juridinių asmenų registre ne vėliau kaip per trisdešimt dienų nuo šio sprendimo priėmimo dienos.
4. N u s t a t a u, kad  potvarkis įsigalioja  pripažinus netekusiu galios 2022 m. gruodžio 23 d. Šakių rajono savivaldybės tarybos sprendimo Nr. T-376 „Dėl viešųjų įstaigų Panemunių ir Griškabūdžio ambulatorijų reorganizavimo, prijungiant jas prie viešosios įstaigos Šakių pirminės asmens sveikatos priežiūros centro“  2.2 punktu patvirtintus viešosios įstaigos Šakių pirminės asmens sveikatos priežiūros centro įstatus.
5. N u r o d a u šį potvarkį paskelbti Šakių rajono savivaldybės interneto svetainėje.


Savivaldybės meras					Raimondas Januševičius




Parengė
Sveikatos reikalų koordinatorė 
(vyriausioji specialistė)

Edita Zubrickienė

